b"\n_START_ARTICLE_\nLuis Garc\xc3\xada Fern\xc3\xa1ndez\n_START_SECTION_\nTraject\xc3\xb2ria esportiva\n_START_PARAGRAPH_\nFormat a les categories inferiors del Reial Madrid, jug\xc3\xa0 al Real Murcia el 2003-04, abans de fitxar pel RCD Mallorca on va viure una brillant temporada marcant 11 gols. L'RCD Espanyol es fix\xc3\xa0 en ell i el fitx\xc3\xa0 l'any 2005. El trasp\xc3\xa0s de Luis Garc\xc3\xada es va valorar en 2,8 milions d'euros. Les parts van acordar que el pagament d'aquesta quantitat s'havia de fer efectiu mitjan\xc3\xa7ant quinze pagar\xc3\xa9s de 186.666 euros cadascun a desemborsar trimestralment durant quatre anys._NEWLINE_Al club blanc-i-blau assol\xc3\xad els seus primers t\xc3\xadtols com a futbolista, una copa del rei i una copa Catalunya, a m\xc3\xa9s de ser finalista de la copa de la UEFA. El 2 de juny de 2007 debut\xc3\xa0 a la selecci\xc3\xb3 espanyola de futbol. Fou l'autor del primer gol a l'Estadi Cornell\xc3\xa0-El Prat._NEWLINE_L'any 2011 fou fitxat pel Reial Saragossa, el qual el ced\xc3\xad al Tigres de la UANL la temporada 2012-2013."